Here is a page extracted from Wikipedia that may contain CSS, HTML, and a lot of unformatted text.

Title: عمرو عبد الجليل
Content: عمرو محمد عبد الجليل Amr Abdel-Gelil ممثل مصرى من مواليد 7 فبراير 1963، و بدأ حياته الفنيه سنه 1986، و اشتهر بادواره الكوميديه وادوار الدراما فى السينما المصريه. رغم انطلاقته القويه مع العالمى يوسف شاهين, لكنه انزوى عشان يقدم اعمال صغيره رغم موهبته الجامحه. انتفض عشان يفصح عن موهبه كوميديه مخيفه مع خالد يوسف فى فيلميه «حين ميسره» و«دكان شحاته», عشان يفرض نفسه نجم اول فى فيلم يوسف «كلمنى شكرا» اللى حقق ايرادات كبيره رغم الانتقادات الحاده للفيلم عشان المشاهد الجنسيه الفاضحه فى الفيلم. بعديها قدم فيلم صرخه نمله. وهوا اخو السيناريست المصرى طارق عبد الجليل, كمان لوه اخ توأم متدين اسمه "ايمن".

عن حياته 
اتولد لعيله من ست اطفال حد منهم هوا توأمه "أيمن", و من إخواته السيناريست "طارق عبد الجليل". بدأ حياته الفنيه سنه 1986 بدور فى مسرحيه البلدوزر من بطولة محمد نجم. عمله التانى علطول كان مع المخرج الكبير يوسف شاهين في فيلمه التانى من ثلاثيته السكندريه إسكندرية كمان وكمان فى إحدى اهم محطات حياته الفنيه. تالت اعماله فيلم ضحك و لعب و جد و حب اللى نزل فى سنه 1993 من بطولة النجم عمرو دياب. برغم البدايه القويه استمر فى عدد من الادوار المساعده لفتره طويله بدأت من بدايه التسعينات بدايه من مسلسل وما زال النيل يجري في 1992. بعد كده بتلت افلام فى 1993 هى ديسكو ديسكو, ضحك و لعب و جد و حب, و ليه يا هرم. فى 1994 كان تعاونه التانى و المهم مع المخرج يوسف شاهين فى فيلمه المهاجر. استمر بتقديم الادوار المساعده فى عدد من الاعمال اهمها مسلسلات هارون الرشيد (1997), رد قلبى بدور "الامير ابراهيم" جوز "انجي" فى 1998, رياح الشرق (1999), البحار مندى (2002), بنت من شبرا (2003), الناس في كفر عسكر (2003), محمود المصرى (2004), ملح الارض (2004), و فى فيلم جمال عبد الناصر (1999) بدور "زكريا محيى الدين", و بدور شرفى عام 2005 فى فيلم دم الغزال. نقطه التحول المحوريه فى مسيره عمرو عبدالجليل كانت عام 2007. شارك فى العام ده للمره التالته مع يوسف شاهين فى فيلمه الاخير هى فوضى اللى اخرجه بالاشتراك مع خالد يوسف. فى فيلم خالد يوسف اللى نزل فى نفس العام حين ميسره شارك بدور كوميدى مهم بدور المواطن البسيط "فتحى" المتجوز فى احد احياء العشوائيات، واللى لا يكاد يجد قوت يومه. اظهر الدور موهبه كوميديه عنده بشكل جديد على اداءاته اللى فاتت. فى نفس العام شارك بردو فى عندليب الدقى مع محمد هنيدى. فى 2008 شارك فى الفيلم المستقل الغابه, و فى العام التالى اشترك مع خالد يوسف للمره التانيه فى فيلمه دكان شحاته. فى 2010 كان معاده مع البطوله السينمائيه المطلقه للمره الاولى فى تعاونه التالت مع خالد يوسف فى الفيلم الكوميدى كلمنى شكرا, و فى العام التالى بطولة الفيلم الكوميدى صرخه نمله من سيناريو اخوه طارق عبد الجليل. فى 2013 ظهر فى مسلسل الزوجة الثانية بدور "عتمان العمده". فى 2014 قام ببطوله الفيلم الكوميدى سعيد كلاكيت. حتى عام 2015 شارك عمرو عبد الجليل فى حوالى تمانين عمل بين السينما والمسرح والتليفزيون. ثم توالت اعماله الفنيه, وحقق فيلمه الاخير كازابلانكا نجاح كبير فى مصر.

كمان بتربطه صله قرابه بالفنان محمد نجم.

اعماله الفنيه

الافلام 
 كازابلانكا فى 2019 
 سوق الجمعه فى 2018
 فص ملح و داخ فى 2016
 الليله الكبيره فى 2015
 سعيد كلاكيت فى 2014
 صرخه نمله فى 2011
 كلمنى شكرا فى 2010
 دكان شحاته فى 2009
 الغابه فى 2008
 يوم طويل خالص (فيلم قصير) فى 2007
 هى فوضى فى 2007
 عندليب الدقى فى 2007
 طاطا نام طاطا قام فى 2007
 حين ميسره فى 2007
 دم الغزال فى 2005
 جمال عبد الناصر فى 1999
 دماء على الثوب الأبيض فى 1994
 الناجون من النار فى 1994
 المهاجر فى 1994
 عنتر زمانه فى 1994
 ليه يا هرم فى 1993
 ديسكو ديسكو فى 1994
 ضحك و لعب و جد و حب فى 1993
 اسكندريه كمان وكمان فى 1990

المسلسلات 
 طايع فى 2018 
 البارون فى 2017
 الزوجة الثانيه فى 2013
 قضيه رأى عام فى 2007
 عيون تائهة فى 2006
 اللي اختشوا ماتو فى 2006
 درب الطيب فى 2007
 العندليب فى 2006
 القاهرة 2000, فى 2006
 بنت من شبرا فى 2004
 ملح الارض فى 2004
 محمود المصرى فى 2004
 الناس في كفر عسكر فى 2003
 الخيول فى 2002
 زمن عماد الدين فى 2002
 اوراق مصريه
 البحار مندى فى 2002
 طرح البشر فى 2002
 السيف و الصخر فى 2000
 البصمه فى 2000
 المحاربون فى 2000
 احلام مؤجله فى 1999
 ميراث الشر فى 1999
 رياح الشرق فى 1998
 و منين اجيب ناس فى 1998
 غابت الشمس ولم يظهر القمر فى 1998
 رد قلبى فى 1998
 اهالينا فى 1997
 قلوب فى العاصفه فى 1997
 بيت الازميرلى فى 1997
 هارون الرشيد فى 1997
 قلوب حائره فى 1995
 يا مولاى كما خلقتنى فى 1995
 عظمة يا ست فى 1995
 رياح الخوف فى 1994
 إن فاتك الميرى فى 1994
 سر الارض فى 1994
 وما زال النيل يجري فى 1993
 ع الاصل دور فى 1987

المسرحيات 
 تلاته هاى و اتنين باى باى فى 1999
 وجها لوجه فى 1998
 تفاحه يوسف فى 1997
 البلدوزر فى 1986

شوف 
 امير كراره
 عمرو سعد
 يوسف شاهين
 عمرو يوسف
 ريهام عبد الغفور

وصلات برانيه 
 صفحه عمرو عبد الجليل على قاعده السينما العربيه
 صفحه عمرو عبد الجليل على IMDb (بالانجليزيه)

مراجع 

ممثلين مصريين
مواليد 1963
كوميديانيين مصريين
توائم
دقهلاويه
ناس من اجا